
RAPORT DE SPECIALITATE
Privind aprobarea atribuirii în folosinţă gratuită a materialelor, bunurilor şi serviciilor necesare funcţionării sistemului modular medical de izolare din municipiul Timişoara, 

în contextul actual de răspândire şi creştere la nivel naţional a numărului 

cazurilor de infecţie cu COVID – 19 către Spitalul Clinic Militar de Urgenţă 

„Dr. Victor Popescu” Timişoara
Având în vedere Referatul de aprobare a proiectului de hotărâre cu nr. SC2020 - 9293/27.04.2020 şi Proiectul de hotărâre privind aprobarea atribuirii în folosinţă gratuită a materialelor, bunurilor şi serviciilor necesare funcţionării sistemului modular medical de izolare din municipiul Timişoara, în contextul actual de răspândire şi creştere la nivel naţional a numărului cazurilor de infecţie cu COVID – 19 către Spitalul Clinic Militar de Urgenţă „Dr. Victor Popescu” Timişoara
Având în vedere:

· Prevederile Decretului Preşedintelui României nr. 240/14.04.2020, privind prelungirea stării de urgenţă pe teritoriul României;

· Ordinul comandantului acţiunii nr. 74600/21.04.2020 privind stabilirea unor măsuri organizatorice în vederea amplasării spitalului modular mobil şi a taberei de carantinare din municipiul Timişoara.
În vederea respectării celor precizate mai sus, Instituţia Prefectului Judeţului Timiş a transmis adresa nr. 3747/S2/22.04.2020, înregistrată la Primăria municipiului Timişoara cu nr. SC2020 – 9122/22.04.2020, prin care solicită acordarea sprijinului Primăriei Municipiului Timişoara în ceea ce priveşte asigurarea de materiale şi bunuri aşa cum au fost solocitate acestea de către Spitalul Clinic Militar de Urgenţă „Dr. Victor Popescu”, responsabil de instalarea şi funcţionarea Sistemului Modular Medical de Izolare şi Tratament în municipiul Timişoara. Menţionăm faptul că acest sistem este amplasat în incinta Stadionului CFR unde vor fi trataţi pacienţi infectaţi cu COVID – 19, având în vedere contextul actual al pandemiei cu acest virus.  
Pentru a veni în sprijinul Spitalul Clinic Militar de Urgenţă „Dr. Victor Popescu”, în ceea ce priveşte asigurarea funcţionării sistemului modular, în cadrul administraţiei publice locale a municipiului Timişoara se asigură următoarele materiale şi bunuri:
· Material pentru placare pardosea (linoleum);
· Cabine duş;

· Chiuvete;
· Aparate încălzit apa (boiler).

Bunurile necesare, menţionate mai sus, se vor achiziţoiona de către Primăria Municipiului Timişoara din fondurile colectate din donaţii/sponsorizări de la persoane fizice/juridice şi vor fi predate spitalului în baza unui contract de comodat şi proces verbal de predare primire.
Totodată, Primăria Municipiului Timişoara prin departementul de specialitate va asigura plata utilităţilor, respectiv: apa, canal, energie electrică.

Luând în considerare aspectele prezentate mai sus, pentru ca bunurile să poată fi utilizate şi întreţinute conform scopului pentru care au fost achiziţionate, se propune transmiterea acestora în foloşinţă gratuită, în baza unui contract de comodat, anexa la proiectul de hotărâre. Acest contract se va încheia pentru întreaga perioadă a funcţionării sistemului modular medical de izolare pentru tratarea COVID – 19.
Având în vedere prevederile legale expuse în prezentul raport, apreciem că proiectul de hotărâre privind aprobarea atribuirii în folosinţă gratuită a materialelor, bunurilor şi serviciilor necesare funcţionării sistemului modular medical de izolare din municipiul Timişoara, în contextul actual de răspândire şi creştere la nivel naţional a numărului cazurilor de infecţie cu COVID – 19 către Spitalul Clinic Militar de Urgenţă „Dr. Victor Popescu” Timişoara, îndeplineşte condiţiile pentru a fi supus dezbaterii şi aprobării plenului Consiliului Local.

